***OBRAZLOŽENJE UZ***

***PRIJEDLOG II. IZMJENA I DOPUNA***

***PRORAČUNA GRADA DELNICA ZA 2023. GODINU***

Proračun Grada Delnica za 2023. godinu i projekcija za 2024. i 2025. godinu donijeti su 21. prosinca 2022. godine kojim je utvrđena visina sredstava za financiranje rashoda i izdataka na razini Grada.

Zakonom o proračunu (NN 144/21), predviđeno je da se tijekom proračunske godine može izvršiti novo uravnoteženje Proračuna putem izmjena i dopuna prema postupku za donošenje Proračuna.

Usklađenje prihoda sa ostvarenjem proračuna (projekti koji su dobiveni odnosno za one za koje još nemamo rezultate natječaja.)

**ODJEL GRADSKE UPRAVE ZA FINACIJE I PROJEKTE**

**PROGRAM 0301 GRADSKA UPRAVA**– povećanje programa u iznosu od **18.400,00 eura.**

* Aktivnost *Redovna djelatnost* - plan je povećan za **12.209,00 eura**. Povećanje aktivnosti vidljivo je na stavkama *Naknade za bolest invalidnost i smrtni slučaj, Naknade za prijevoz na posao i s posla,* *Seminari*, *Nagrade*, *Računala i računalna oprema* te *Licence* dok je smanjenje plana vidljivo na stavkama *Bonus za uspješan rad, Uredski materijal, Električna energija, Uredski namještaj…*
* Aktivnost *Rashodi za usluge* povećana je za **1.076,00 eura**. Povećanje rashoda za usluge vidljivo je kod stavki *Ostale usluge promidžbe i informiranja*, *Usluge odvjetnika i pravnog savjetovanja* te *Ostale nespomenute usluge (*zaštita na radu, mjesečna naplata 1% prihoda od poreza i prireza na dohodak, usluga tjelesne zaštite imovine i osoba…)*,* dok je smanjenje vidljivo na pozicijama *Poštarina, Ostale usluge tekućeg i investicijskog održavanja, Ostale komunalne usluge -* odnosi se na čišćenje prostorija u zgradi Grada, *Troškovi sudskih postupaka, Ugovori o djelu* te *Usluge banaka.*
* *Rashodi za vozila –* smanjenje plana za **2.402,00 eura**, a najveće smanjenje odnosi se na stavke *Auto gume* te *Usluge tekućeg i investicijskog održavanja prijevoznih sredstava* – popravci vozila.
* *Reprezentacija -* reprezentacija je podijeljena u tri kategorije – buketi i vijenci za obilježavanje prigoda, ugošćavanja te prigodni darovi. Aktivnost je povećana za **15.300,00 eura**.
* *Grijanje zgrade –* smanjenje u iznosu od **3.000,00 eura**.
* *Ostali rashodi za redovno poslovanje* – plan je povećan za **2.385,00 eura**, a najveće povećanje u iznosu od 6.000,00 eura vidljivo je na stavci *Ostali nespomenuti finacijski rashodi –* odnosi se na povrat neiskorištenog dijela sredstava na temelju ugovornih obveza sufinanciranja zapošljavanja – javni radovi. Smanjenje je vidljivo na stavkama *Ostale pristojbe i naknade, Sitni inventar, Zatezne kamate, Ostale zakupnine i najamnine te Službena, radna i zaštitna odjeća i obuća.*
* *Odabir suvenira Grada Delnica –* aktivnost nije realizirana u ovoj godini te se planira u sljedećoj.

**PROGRAM 1201 KREDITI**– smanjenje programa u iznosu od **3.000,00 eura.**

* *Podmirenje kreditnih obveza –* smanjenje odnosi se na stavku *Kamate za primljene kredite* (Grad Delnice ove godine nije koristio minus po žiro računu pa je time i trošak kamata manji) te *Negativne tečajne razlike.*

**PROGRAM 1325 JAČANJE GOSPODARSTVA**– smanjenje programa u iznosu od **3.874,00 eura.**

* *Sufinanciranje LAG-a –* prema ugovoru o sufinanciranju troškova rada Lokalne akcijske grupe (LAG) Gorski kotar u 2023. godini, Grad Delnice se obvezuje sufinancirati troškove rada LAG-a u iznosu od 3.081,00 eura odnosno **426,00 eura** više u odnosu na plan.
* *Subvencije za jačanje gospodarstva –*smanjenje aktivnosti za **4.300,00 eura**.

**ODJEL GRADSKE UPRAVE ZA KOMUNALNI SUSTAV, IMOVINU, PROMET I ZAŠTITU OKOLIŠA**

**PROGRAM 1507 Održavanje komunalne infrastrukture**

**AKTIVNOST A150102 ODVOZ SMEĆA S JAVNIH POVRŠINA**

2.655,00 eura u 2023. godini – smanjenje u iznosu od 655,00 eura u odnosu na izvršene usluge odvoza komunalno otpada kontejnerima na područjima na kojima se ne vrši organizirani odvoz otpada.

**AKTIVNOST A150118 ČIŠĆENJE CESTA I JAVNO PROMETNIH POVRŠINA**

245.538,00 eura u 2023. – povećanje u iznosu od 127.552,00 eura a odnosi se na poslove koje izvršava KTD „Risnjak- Delnice“ d.o.o. na zelenim i javno-prometnim površinama i to povećani opseg i intenzitet košnje zelenih površina unutar naselja (parkovi, nasadi, zeleni otoci) u Delnicama, Crnom Lugu i Brodu na Kupi, Potok. Uz navedeno do povećanje stavke je došlo i zbog povećanja cijena na tržištu.

**AKTIVNOST A150120 ODRŽAVANJE DJEČJIH IGRALA I URBANE OPREME**

13.273,00 eura u 2023. – smanjenje u iznosu od 1.773,00 eura u odnosu na izvršene radove.

**AKTIVNOST A150105 RAZNI NEPREDVIĐENI RADOVI**

13.273,00 eura u 2023. - smanjenje u iznosu od 4.013,00 eura u odnosu na izvršene radove.

**AKTIVNOST** **A150108 SANACIJA DIVLJIH DEPONIJA**

4.645,00 eura u 2023. - smanjenje u iznosu od 4.145,00 eura u odnosu na izvršene radove.

**AKTIVNOST A 150110 NOVOGODIŠNJE UKRAŠAVANJE**

37.163,00 eura u 2023. – povećanje u iznosu od 43.219,00 eura a odnosi se na najam dodatne dekorativne opreme, kao i povećan broj lokacija čime je povećan opseg montaže i demontaže novogodišnje dekoracije.

**AKTIVNOST A150111 HORIZONTALNA SIGNALIZACIJA**

6.105,00 eura u 2023. – povećanje u iznosu od 5.395,00 eura zbog povećanog opsega posla od planiranog.

**AKTIVNOST A150112 VERTIKALNA SIGNALIZACIJA**

11.281,00 eura u 2023. – povećanje u iznosu od 3.019,00 eura zbog povećanog opsega posla od planiranog, a odnosi se na popravak i nabavu novih prometnih znakova i signalizacije.

**AKTIVNOST A150203 NEPREDVIĐENI POPRAVCI**

135.000,00 eura u 2023. – smanjenje u iznosu od 90.000,00 eura jer se dio radova izdvaja kao zasebna pozicija – prirodna nepogoda.

**AKTIVNOST A150206** **SANACIJA MAKADAM CESTA**

19.909,00 eura u 2023. – smanjenje u iznosu od 5.429,00 eura s obzirom na izvršene radove.

**AKTIVNOST A150237 SANACIJA UDARNIH RUPA NA NERAZVRSTANIM CESTAMA**

26.545,00 eura u 2023. – povećanje u iznosu od 12.755,00 eura s obzirom na povećani opseg oštećenih dijelova nerazvrstanih cesta nakon zimskog perioda, a i tijekom čitave godine. U navedene radove podrazumijevaju se i manje sanacije oborinske odvodnje, obilježavanje oštećenog dijela kolnika horizontalnom signalizacijom te sve druge popratne radnje.

**AKTIVNOST 150241 NOGOSTUP SPOJ LUJZINSKE CESTE I CESTE PREMA B/K**

15.927,00 eura u 2023. – povećanje u iznosu od 12.753,00 eura s obzirom na izvršenje.

**AKTIVNOST A150241 ODRŽAVANJE JAVNE RASVJETE**

32.252,00 eura u 2023. – povećanje u iznosu od 23.748,00 eura s obzirom na povećani opseg posla od planiranog, a odnosi se na popravak kvara u Javorniku, Sajmišnoj ulici, te na izvršavanje naloga izdanih u 2022. godini.

**AKTIVNOST A150235 POTR. EL ENE. NA JAVNIM POVRŠINAMA**

2.655,00 eura u 2023. – povećanje u iznosu od 345,00 eura zbog povećanja potrošnje el.energije uslijed raznoraznih manifestacija, te novogodišnjeg ukrašavanja.

**AKTIVNOST A150235 JAVNA RASVJETA, UTROŠAK ELEKTRIČNE ENERGIJE**

33.181,00 eura u 2023. – smanjenje u iznosu od 5.181,00 eura s obzirom na potrošnju.

**AKTIVNOST A150304 RAZNI NEPREDVIĐENI RADOVI**

3.982,00 eura u 2023. – povećanje u iznosu od 1.018,00 eura.

**AKTIVNOST A 150601 ĆIŠĆENJE SLIVNIKA I UPOJNIH BUNARA**

14.600,00 eura u 2023. – povećanje u iznosu od 2.890,00 eura s obzirom na izvršenje.

**A150602 RAZNI NEPREDVIĐENI POPRAVCI**

13.272,00 eura u 2023. – smanjenje u iznosu od 8.667,00 eura s obzirom na izvršenje.

**AKTIVNOST A150501 ZIMSKA SLUŽBA – ČIŠĆENJE SNIJEGA**

390.730,38 eura u 2023. – povećanje u iznosu od 210.000,00 eura zbog većih potreba usluga u odnosu na planirane.

**AKTIVNOST A150116 OSTALE USLUGE U KOMUNALNOJ DJELATNOSTI**

17.255,00 eura u 2023. -povećanje u iznosu od 12.709,00 eura, a odnosi se na povećani opseg usluga Veterinarske stanice Rijeka za hvatanje, zbrinjavanje i sterilizaciju mačaka i pasa lutalica.

**AKTIVNOST A150243 ASFALTIRANJE SPOJA D3 I KRANJČEVIĆEVE ULICE**

26.545,00 eura u 2023. – smanjenje u iznosu od 26.545,00 eura. Za navedenu aktivnost proveden je postupak javne nabave, te je isti poništen, obzirom nakon izvršenog pregleda i ocjene ponuda nije preostala niti jedna valjana ponuda. Projekt će se realizirati u idućoj godini.

**AKTIVNOST A150244 CESTA GRBAJEL-ŠEVALJ**

35.100,00 eura u 2023. – povećanje u iznosu od 9.000,00 eura s obzirom na izvršenje.

**AKTIVNOST A150245 CESTA PODGORA**

40.000,00 eura u 2023. – povećanje u iznosu od 1.562,00 eura s obzirom na izvršenje.

**AKTIVNOST A150246 DAMSKI MOST**

5.000,00 eura u 2023. – smanjenje u iznosu od 5.000,00 eura obzirom nije bilo aktivnosti na istom.

**AKTIVNOST A150306 - PRIRODNA NEPOGODA**

Nova stavka u iznosu od 69.000,00 eura – odnosi se na izvršene radove na sanaciji šteta uzrokovanih poplavom u 2022. godini.

PROGRAM 1604 – KAPITALNA ULAGANJA GRADA

**KAPITALNI PROJEKT OTKUP ZEMLJIŠTA ZA POSLOVNO-PODUZETNIČKE I STAMBENE ZONE – K160101**

52.687 eura u 2023. god. – smanjenje u iznosu od 52.687,00 eura, obzirom nisu nije bilo otkupa zemljišta u ovoj godini.

**KAPITALNI PROJEKT ULAGANJE U OBJEKTE U VL.** **GRADA** **– K160201** –

35.000,00 eura u 2023. god. – smanjenje u iznosu od 16.000,00 eura jer se dio planiranog iznosa izdvaja kao zasebna pozicija – koso podizna platforma, dok se preostali dio odnosi na manja ulaganja na poslovnim prostorima i stanovima koji su u najmu, grijanje i sl., te na kupnju i postavljanje defibrilatora u Brodu na Kupi.

**KAPITALNI PROJEKT MANJA PROŠIRENJA JR NA PODRUČJU GRADA DELNICA K160116**

12.741 eura u 2023. god. – povećanje u iznosu od 7.260,00 eura, a odnosi se na povećani opseg posla, a odnosi se na proširenje javne rasvjete prema vojarni u Delnicama, na Potoku i u Gašparcima.

**KAPITALNI PROJEKT IZGRADNJA NOVE TRŽNICE K160431**

589.953 eurau 2023. – povećanje u iznosu od 245.647,00 eura s obzirom na dodatne radove.

**KAPITALNI PROJEKT MULTIFUNKCIONALNA DVORANA K160146**

1.327.229,00 eura u 2023. godini – smanjenje u iznosu od 1.327.229,00 eura jer nisu ostvareni izvori financiranja.

**KAPITALNI PROJEKT CESTA – ULICA KAMENITA I DIO SAJMIŠNE K160449**

411.875,00 eura u 2023. – smanjenje u iznosu od 51.202,00 eura s obzirom na izvršene radove.

**KAPITALNI PROJEKT MOST ČEDANJ- K160452**

20.000,00 eura u 2023. – smanjenje u iznosu od 13.484,00 eura jer će se projekt realizirati u 2024. godini. U ovoj godini izrađena je glavni projekt konstrukcije mosta.

**KAPITALNI PROJEKT POJAČANO ODRŽAVANJE NA GROBLJIMA K160458**

26.545,00 eura u 2023. – smanjenje u iznosu od 3.426,00 eura s obzirom na izvršenje radova na ogradi na groblju u Zamostu Brodskom.

**KAPITALNI PROJEKT - SANACIJA SANITARNIH ČVOROVA U ZGRADI GRADSKE UPRAVE K160471**

13.272,00 eura u 2023. godini - smanjenje u iznosu od 13.272,00 eura jer će se projekt realizirati u 2024. godini.

**KAPITALNI PROJEKT – DJEČJI VRTIĆ DOGRADNJA – RADOVI K160472**

610.730,00 eura u 2023. – smanjenje u iznosu od 330.730,00 eura u skladu sa izvedenim radovima. Projekt će se nastaviti u idućoj godini.

**KAPITALNI PROJEKT -AUTOBUSNE NADSTREŠNICE K160474**

7.964,00 eura u 2023. – povećanje u iznosu od 288,00 eura, odnosi se na nabavu i montažu autobusne nadstrešnice u Marija Troštu.

**KAPITALNI PROJEKT – PJEŠAČKI PRIJELAZ JAVORNIK K160478**

49.107,00 eura u 2023. – smanjenje u iznosu od 267,00 eura s obzirom na izvršenje.

**KAPITALNI PROJEKT NABAVA DJEČJIH IGRALA I URBANE OPREME K160480**

19.000,00 eura u 2023. – smanjenje u iznosu od 9.000,00 eura jer se dio iznosa izdvaja kao zasebna pozicija-nabava pokrova za sanjkalište. Preostali iznos se odnosi na nabavu podiznog stupića i natpisne ploče.

**KAPITALNI PROJEKT PRISTUPNA CESTA DO DOMA ZA STARIJE K160491**

6.637,00 eura u 2023. – smanjenje u iznosu od 2.020,00 eura s obzirom na izvršenje.

**KAPITALNI PROJEKT SMART BIKE K160495**

80.961,00 eura u 2023. – smanjenje u iznosu od 79.930,00 eura jer će se projekt realizirati u idućoj godini. U ovoj godini izvršen je dokup snage od HEP-a u Brodu na Kupi za potrebe napajanja postolja za e-bicikle.

**KAPITALNI PROJEKT ODMORIŠTA D-3 I D-203 K160497**

31.000,00 eura u 2023. godini – smanjenje u iznosu od 239,00 eura s obzirom na izvršenje.

**KAPITALNI PROJEKT ELEKTROINST. RADOVI POTOK K160499**

42.156,00 eura u 2023. godini – smanjenje u iznosu od 42.156,00 eura jer će se projekt realizirati u idućoj godini.

**KAPITALNI PROJEKT IZGRADNJA UPOJNOG BUNARA PARK KRALJA TOMISLAVA K160500**

30.000,00 eura u 2023. – povećanje u iznosu od 5.300,00 eura s obzirom na izvršenje.

**KAPITALNI PROJEKT GRADSKI STADION REKONSTRUKCIJA K160501**

857.000,00 eura u 2023. - smanjenje u iznosu od 857.000,00 eura jer nisu ostvareni izvori financiranja.

**KAPITALNI PROJEKT TRG GRGE MARJANOVIĆA – K160502**

39.817,00 eura u 2023. – smanjenje u iznosu od 31.714,00 eura jer će se projekt realizirati u idućoj godini. U ovoj godini izrađeno je idejno rješenje.

**KAPITALNI PROJEKT UREĐENJE PROSTORA STARE KNJIŽNICE K160503**

82.554,00 eura u 2023. godini – smanjenje u iznosu od 82.554,00 eura zbog neizvršenja.

**KAPITALNI PROJEKT „INTERREG HRV-SLO“ K160504**

500.000,00 eura u 2023. – smanjenje u iznosu od 500.000,00 eura jer će se projekt realizirati u idućoj godini.

**KAPITALNI PROJEKT IGRALIŠTE LUČICE K160505**

46.398,00 eura u 2023. – smanjenje u iznosu od 46.398,00 eura jer će se projekt realizirati u idućoj godini.

**KAPITALNI PROJEKT UREĐENJE POTOKA I ŠETNICE K160506**

33.181,00 eura u 2023. – smanjenje u iznosu od 33.181,00 eura jer nisu ostvareni izvori financiranja.

**KAPITALNI PROJEKT ADRENALINSKI PARK K160507**

132.723,00 eura u 2023. - smanjenje u iznosu od 132.723,00 eura jer nisu ostvareni izvori financiranja.

**KAPITALNI PROJEKT PRODUŽETAK UL. A. ŠENOE-ZA POS-OVE STANOVE K160508**

31.000,00 eura u 2023. – smanjenje u iznosu od 31.000,00 eura jer će se projekt realizirati u idućoj godini.

**KAPITALNI PROJEKT REKONSTRUKCIJA KAMENITE ULICE I DIJELA SAJMIŠNE – I. faza hitna intervencija K160509**

26.5445,00 eura u 2023. – povećanje u iznosu od 440,00 eura s obzirom na izvršenje.

**KAPITALNI PROJEKT OPREMANJE PARKOVA ZA VJEŽBANJE NA OTVORENOM K160512**

13.000,00 eura u 2023. – smanjenje u iznosu od 391,00 eura s obzirom na izvršenje.

**KAPITALNI PROJEKT NABAVA POKROVA ZA SANJKALIŠTE K160539**

Nova stavka u iznosu od 3.008,00 eura – stavka se odnosi na nabavu pokrova za pokretnu traku na sanjkalištu Rusovi dolci u svrhu zaštite iste.

**KAPITALNI PROJEKT KOSO PODIZNA PLATFORMA K160540**

Nova stavka u iznosu od 34.188,00 eura - projekt se odnosi na ugradnju podizne rampe za invalide u zgradi gradske uprave, a koji se planira sufinancirati sredstvima Ministarstva hrvatskih branitelja Republike Hrvatske u iznosu od 20.000 eura, dok će se preostali iznos osigurati iz proračuna.

**PROGRAM 1710 – PROGRAM ULAGANJA U PROSTORNO-PLANSKU I PROJEKTNU DOKUMENTACIJU**

**AKTIVNOST IZRADA DPU I UPU I PPU A170103**

35.889,00 eura u 2023. – smanjenje u iznosu od 24.434,00 eura u skladu sa donesenim planovima.

**AKTIVNOST IZRADA PROJEKTNE DOKUMENTACIJE ZA GRADNJU I REKONSTRUKCIJU OBJEKATA U VLASNIŠTVU GRADA I POB. ENERG. UČINK.**  **A170601**

43.000,00 eura u 2023. – povećanje u iznosu od 19.000,00 eura, a odnosi se na izradu projektne dokumentacije za prenamjenu stare šumarske škole, rekonstrukciju prostora u zgradi gradske uprave koju koristi Klub 138.brigade, izradu projektne dokumentacije za rušenje starog doma zdravlja.

**AKTIVNOST PROJEKTNA DOKUMENTACIJA ZA INFRASTRUKTURU A170701**

52.359,00 eura u 2023. – smanjenje u iznosu od 22.359,00 eura.

**AKTIVNOST GEODETSKO-KATASTARSKE USLUGE A170210**

15.927,00 eura u 2023. – povećanje u iznosu od 22.073,00 eura, a odnosi se na izradu geodetskih elaborata u svrhu projektiranja komunalne infrastrukture, parcelacije zemljišta za formiranje građevinskih zemljišta u svrhu prodaje, evidentiranje komunalne infrastrukture.

**AKTIVNOST STRATEGIJA UPRAVLJANJA IMOVINOM A170903**

3.584,00 eura u 2023. godini – povećanje u iznosu od 66,00 eura s obzirom na izvršenje.

PROGRAM 1901 – PROGRAM SUFINANCIRANJA IZGRADNJE VODOVODNE I KANALIZACIJSKE MREŽE

**AKTIVNOST A1900121 MANJA SANACIJA NA MJESNIM VODOVODIMA I KANALIZACIJI**

7.964,00 eura u 2023. – povećanje u iznosu od 26.136,00 eura, a odnosi se na sanaciju pročistača u Kuželju. Projekt je sufinanciran sredstvima Komunalca – VIO Delnice.

PROGRAM 1910 – ZAŠTITA OKOLIŠA

**AKTIVNOST T190506 - SANACIJA ODLAGALIŠTA SOVIĆ LAZ**

769.793,00 eura u 2023. - smanjenje u iznosu od 769.793,00 eura jer nisu ostvareni izvori financiranja.

**AKTIVNOST T190510– ZBRINJAVANJE AZBESTNOG OTPADA**

6.636,00 eura u 2023. – povećanje u iznosu od 7.902,00 eura zbog povećanog opsega usluge u odnosu na planirano, te zbog povećanja troškova odvoza.

**PROJEKT T190513 – SORTIRNICA**

5.000,00 eura u 2023. – smanjenje u iznosu od 5.000,00 eura jer će se projekt realizirati u idućoj godini.

PROGRAM 1105 – RAZVOJ TURIZMA

**AKTIVNOST A080333 SAJMOVI**

12.655,00 eura u 2023. – smanjenje u iznosu od 10.155,00 eura, a odnosi se na organizaciju proljetnog sajma.

**AKTIVNOST A110106 ADVENT**

73.662,00 eura u 2023. – povećanje u iznosu od 53.211,00 eura zbog nabave dodatnih sadržaja u Selu Bake Mraz, najma razglasa i rasvjete, autorskih honorara.

**AKTIVNOST A110107 NOVOGODIŠNJI KONCERT**

2.655,00 eura u 2023. – povećanje u iznosu od 875,00 eura, a odnosi se na podmirenje autorskih honorara za izvođače koji će nastupiti na koncertu.

**AKTIVNOST A110109 OSTALE AKTIVNOSTI U TURIZMU**

68.750,00 eura u 2023. – smanjenje u iznosu od 4.750,00 eura jer se dio planiranih sredstva izdvaja i otvara se nova stavka – rika fest i aktivnost u turizmu-sanjkališta, a ostali iznos se odnosi na najam razglasa i rasvjete za potrebe različitih manifestacija, najam wc-kabina, autorske honorare i sl.

**AKTIVNOST A110110 POTICANJE I RAZVOJ TURIZMA**

15.264,00 eura u 2023. – smanjenje u iznosu od 1.000,00 eura s obzirom na provedeni natječaj i dodjelu bespovratnih sredstava za Program poticanja i razvoja turizma u 2023. godini.

**AKTIVNOST A110112 – RIKA FEST**

Nova stavka u iznosu od 25.032,00 eura u 2023., a odnosi se na organizaciju lovačkog sajma i smotre rogista u Delnicama.

**AKTIVNOST A110115- AKTIVNOST U TURIZUM-SANJKALIŠTA**

Nova stavka u iznosu od 11.300,00 eura u 2023., a odnosi se na pripremu, održavanje i organizaciju sanjkališta u Delnicama.

**OBRAZLOŽENJE UZ PRIJEDLOG II. IZMJENA I DOPUNA PRORAČUNA GRADA DELNICA ZA 2023. GODINU**

**ODJELA GRADSKE UPRAVE ZA LOKALNU SAMOUPRAVU, DRUŠTVENE DJELATNOSTI I OPĆE POSLOVE**

**RAD PREDSTAVNIČKIH TIJELA – umanjenje za 1.382,00 eura**

* Naknade za rad u povjerenstvima – troškova službenog puta nije bilo
* Naknade članovima povjerenstava – smanjenje sukladno broju održanih sjednica

**IZBORI – uvećanje za 1.478,00 eura**

* Naknade članovima povjerenstava – povećanje naknada
* Uredski materijal – smanjenje troškova uredskog materijala

**POKROVITELJSTVA I OBLJETNICE – uvećanje za 5.360,00 eura**

* Dan Grada – povećanje za 5.760,00 eura radi povećanih troškova usluga
* Godišnje nagrade – javna priznanja – umanjenje za 400,00 eura jer je dodijeljena samo jedna Godišnja nagrada Grada, a Odlukom su planirane dvije

**PREDŠKOLSKI ODGOJ – umanjenje za 2.490,00 eura**

* Sufinanciranje smještaja djece predškolske dobi u ustanove i prostore kojima Grad nije osnivač – uvećanje u obrtima Snješko smješko i Šareni Svemir te Dječjem vrtiću Snježna Pahulja Fužina, a umanjenje u DV Buba Mara Čabar sukladno broju upisane djece i stvarnim mjesečnim troškovima
* Financiranje prijevoza u Predškolu u DV Hlojkica – zakonska obveza osiguravanja prijevoza djece u program Predškole – Program Predškole je proveden krajem 2022., a sljedeći će biti početkom 2024. godine

**OSNOVNO I SREDNJOŠKOLSKO OBRAZOVANJE I STIPENDIRANJE UČENIKA I STUDENATA - uvećanje za 7.541,00 euro**

* Prvi koraci u prometu – umanjenje zbog manjeg broja djece
* Sufinanciranje aktivnosti OŠ Delnice – povećanje stavke koja se odnosi na voditelje produženog boravka – usklađivanje plaća, umanjenje stavke koja se odnosi na financiranje drugih obrazovnih materijala za učenike od prvog do osmog razreda obzirom na potrebnu količinu i iznos naručenog materijala, umanjenje stavke Program Savjetovanje i pomaganje obitelji - program se financira kroz DV Hlojkica
* Sufinanciranje aktivnosti OŠ Brod na Kupi – umanjenje stavke koja se odnosi na financiranje drugih obrazovnih materijala za učenike od prvog do osmog razreda obzirom na potrebnu količinu i iznos naručenog materijala
* Sufinanciranje međumjesnog prijevoza učenika Srednje škole – umanjenje sukladno pristiglim zahtjevima i sklopljenom ugovoru
* Sufinanciranje aktivnosti OŠ Petar Zrinski Čabar - umanjenje stavke koja se odnosi na financiranje drugih obrazovnih materijala za učenike od prvog do osmog razreda obzirom na potrebnu količinu i iznos naručenog materijala kao i stavke prijevoz učenika obzirom na utrošeno za troškove prijevoza
* Stipendije za učenike i studente – stavka je povećana obzirom na novu Odluku o stipendijama i povećani broj stipendija.

**PROMICANJE KULTURE – uvećanje za 15.417,00 eura**

* Božićni koncert – uvećanje obzirom na očekivano veće troškove razglasa, voditelja i ZAMP-a
* Sufinanciranje troškova Radničkog doma – uvećanje obzirom na broj financiranih korištenja
* Sufinanciranje Bibliobusa – umanjenje jer Bibliobus nije vozio dva mjeseca
* Izdavaštvo – jedan je od kandidata odabranih za sufinanciranje odustao i raskinuo Ugovor
* Međulokalna suradnja – uvećanje za 5.500,00 eura (financiranje 1. susreta načelnika i gradonačelnika brodsko-planinskih područja, božićni susret načelnika i gradonačelnika, prigodni pokloni, reprezentacija)
* Program – Razvoj publike kroz kazališnu i književnu scenu – nije bilo planirano Proračunom, a sredstva su dobivena kroz javni poziv Ministarstva kulture i medija

**RAZVOJ SPORTA I REKREACIJE – nije promijenjeno**

**SOCIJALNA SKRB - umanjenje za 13.729,00 eura**

* Ogrjev za socijalno ugrožene – sredstva uvećana obzirom na broj korisnika ZMN pri Zavodu za socijalni rad
* Pomoć u kući starijim osobama - stavka je uvećana obzirom je smanjeno financiranje od strane nadležnog Ministarstva, a potrebno je za isplatu plaća geronto-domaćicama
* Pomoć za troškove stanovanja – umanjeno sukladno iskorištenim sredstvima
* Pomoć za hitne i povremene intervencije - umanjeno sukladno iskorištenim sredstvima
* Pomoć za suf. smještaja u dom učenika SŠ - umanjeno sukladno iskorištenim sredstvima
* Pomoć za nabavu opreme za novorođenče - umanjeno sukladno iskorištenim sredstvima
* Pomoć za produženi boravak u OŠ - umanjeno sukladno iskorištenim sredstvima
* Zaželi – program zapošljavanja žena – umanjeno obzirom ove godine nije bilo Natječaja
* Pomoć djeci u mliječnoj hrani - umanjeno sukladno iskorištenim sredstvima i izdanim rješenjima
* Pomoć za financiranje smještaja djece u DV - umanjeno sukladno iskorištenim sredstvima
* Zdravi grad i Grad prijatelj djece - Projekt Zdravi grad nije još aktivan
* Tečaj za trudnice – uvećanje sukladno Ugovorenom iznosu za provedeni tečaj
* Program za stambeno zbrinjavanje – do sada nije provedeno
* Pomoć za troškove liječenja – umanjeno sukladno iskorištenim sredstvima
* Pomoć u paketima za osnovne životne potrebe - umanjeno sukladno iskorištenim sredstvima
* Pomoć za pogrebne troškove i troškove grobnog mjesta – uvećano obzirom na izdana rješenja i isplaćena sredstva
* Rad za opće dobro korisnika ZMN – rad za opće dobro nije provođen sukladno Zakonu o socijalnoj skrbi
* Zaklada „Vaša pošta“ – projekt „Dobri ljudi djeci Hrvatske“- u suradnji s ostalim JLS Gorskog kotara sufinanciranje police životnog osiguranja za dijete koje zbog napunjenih 18 godina izlazi iz sustava dječjih domova

**PROGRAM ZAŠTITE I SPAŠAVANJA – umanjenje za 1.303,00 eura (sredstva nisu utrošena)**

**DOBROVOLJNA VATROGASNA DRUŠTVA – uvećanje za 1.200,00 eura**

* DVD Delnice - uvećanje obzirom na dodatne provedene programe

**PRORAČUNSKI KORISNICI – DJEČJI VRTIĆ HLOJKICA, GRADSKA KNJIŽNICA JANET MAJNARICH I JAVNA VATROGASNA POSTROJBA DELNICE**

* Usklađenje sa ostvarenjem proračuna
* JVP – dobivena decentralizirana sredstva vatrogastva – refundacija troškova
* DJEČJI VRTIĆ HLOJKICA – dobivena sredstva za fiskalnu održivost dječjih vrtića